Topul celor mai difuzați artiști pe Spotify. Surpriza anului 2020 nu vine din SUA.
Bad Bunny, artistul portorican, conduce detașat în topul streamurilor. La feminin, Billie Eilish își menține supremația. Topul podcasturilor este condus de The Joe Rogan Experience.
E sfârșit de an și platformele de streaming publică topurile anului. Cu toții vrem să ne vedem preferații cât mai sus.Cel mai difuzat artist în 2020 este, surprinzător, portoricanul Bad Bunny, cu 8,3 miliarde de streamuri. Primele 5 poziții sunt completate de Drake, J Balvin, Juice WRLD și The Weeknd.Cea mai ascultată piesă pe Spotify anul acesta este "Blinding Lights" a lui The Weeknd. O consolare, pentru faptul că artistul nu a luat niciun premiu Grammy. Piesa a fost ascultată anul acesta de 1,6 miliarde de ori. "Dance Monkey" e abia pe locul doi. Bad Bunny dă și albumul anului, care a fost ascultat de 3,3 miliarde de ori.Trecem acum la feminin. Aici nici o surpriză. Billie Eilish ocupă primul loc, pentru al doilea an consecutivTopul e completat de Taylor Swift, Ariana Grande, Dua Lipa și Halsey.La capitolul podcasturi, printre primele locuri e și cel al fostei prime doamne, Michelle Obama.Michelle Obama, fostă Primă Doamnă: "În acest prim sezon, voi vorbi cu oamenii apropiați mie. Mama, fratele meu, prietenii, colegii și mulți alții."Clasamentul podcasturilor e condus de The Joe Rogan Experience, care a urcat pe primul loc, deși a debutat pe Spotify abia în septembrie.